বাঁকাদহ রামেশ্বর মন্দির

বাঁকাদহ রামেশ্বর মন্দির ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর সমষ্টি উন্নয়ন ব্লকের অন্তর্গত বাঁকাদহ গ্রামে অবস্থিত এক শিব মন্দির। জেলা সদর বাঁকুড়া থেকে ৪৬ কিমি এবং মহকুমা সদর বিষ্ণুপুর থেকে ১৪ কিমি দূরে অবস্থিত এই মন্দির।

বিবরণ
বাঁকাদহ রামেশ্বর মন্দির ভগবান শিবের উদ্দেশ্য নির্মিত এক মন্দির। মন্দিরের গর্ভগৃহের শিবলিঙ্গ রামেশ্বর নামে পূজিত হয় এবং প্রবেশদ্বারে ভৈরব বিরাজমান।  কে বা কারা এই মন্দির প্রতিষ্ঠা করেছিল সেই প্রাচীনত্বের ইতিহাস খুব একটা জানা যায় না ।অতীতের মন্দির জীর্ণদশা হয়ে গেলে বর্তমান মন্দিরটি দুই দশক আগে নির্মিত হয় । জৈষ্ঠ্য মাসের শেষে / আষাঢ় মাসের শুরুর দিকে এই মন্দিরে গাজন উৎসব অনুষ্ঠিত হয়। এখানকার গাজনের রীতি সচরাচর অন্যান্য শিব গাজনের থেকে আলাদা ।

গাজন উৎসব
জৈষ্ঠ্য মাসের শেষে অথবা আষাঢ় মাসের শুরুর দিকে এই মন্দিরে শিবের গাজন উৎসব অনুষ্ঠিত হয় । এখানকার গাজনের রীতি নতি বাংলার অন্যান্য শিব গাজনের থেকে ভিন্ন এবং বিরল । গাজনের এক পক্ষ কাল আগে স্থানীয় বনপুকুরে কামিন্যা পুজো ও বলিদানের মাধ্যমে গাজনের সূচনা হয় । কামিন্যা পূজার শুরু দিন থেকে এক পক্ষ কাল পরে তিনদিন ধরে অনুষ্ঠিত হয় মূল গাজন উৎসব রাত গাজন,  দিন গাজন ও বাসি গাজন।  কামিন্যা পুজোর দিন থেকে থেকে দিন গাজন পর্যন্ত প্রতিদিন কয়েক হাজার নারী-পুরুষের ভর আসে যা এই গাজনের মূল আকর্ষণ।  মানুষের বিশ্বাস ওইসময় বিভিন্ন উপদেবতা- ডাকিনী গণ মানুষের শরীরে ভর করাই তারা মত্ত অবস্থায় মন্দির প্রাঙ্গনে এসে উপস্থিত হয় । বাঁকাদহ, পার্শ্ববর্তী গ্রামসহ বাঁকুড়া জেলার বিষ্ণুপুর , জয়পুর, তালডাংরা, পশ্চিম মেদিনীপুরের গড়বেতার বিভিন্ন এলাকার কয়েক হাজার মানুষ গাজনের সময় দীর্ঘ কয়েক কিমি পথ উম্মত অবস্থায় নানান ভঙ্গিমায় কেউ উপদেবতার মূর্তি, কেউ অস্ত্র, কেউ কৃষি সামগ্রী, কেউ আধুনিক যন্ত্রাংশ হাতে নিয়ে দৌড়াতে দৌড়াতে গাজনের সময় শিব মন্দির প্রাঙ্গনে এসে উপস্থিত হয় । যেসমস্ত  লোকেদের ভর আসে শান্ত হওয়ার পরে তাদের উত্তরীয় প্রদান ও গোত্র পরিবর্তন করে শিবগোত্র প্রদান করে গাজনের ভক্তে পরিণত করা হয় ।

রাত গাজনের দিনে তেঁতুলতলায় সারা রাত্রি ব্যাপি পুজোর শেষে ভক্তরা আবার বনপুকুরে ডুব দিয়ে রাস্তায় প্রণাম সেবা দিয়ে অথবা কেউ কেউ গড়িয়ে গড়িয়ে মন্দিরে যাই । পরের দিন বিকেলে আবার দিন গাজনের সকালে ভক্তরা আগুনের ওপরে হাটে যা আগুন সন্ন্যাস এবং তারপরে ভক্তরা দুই পা উপরের দিকে দঁড়িতে বেধে নীচে জলন্ত আগুনের ওপরে ঝুলে যা হিন্দোল সেবা বলে পরিচিত। ওইদিন বিকেলে দিনগাজনের পুজো শেষে ভভক্তরা আবার বনপুকুর থেকে কেউ প্রণাম সেবার মাধ্যমে কেউ গড়িয়ে গড়িয়ে মন্দিরে ফিরে যাই এবং ওইদিন ভক্তদের সাথেই আরও দুজন ভক্ত গাজনের শাল ( শূলবিদ্ধ কাঠের তৈরি) এর উপরে শুয়েন এবং ওপরে দুজন পুরোহিত দাঁড়িয়ে মন্দিরে প্রবেশ করেন। 
পরেরদিন বাসি গাজনের সকালে উত্তরীয় - শিবগোত্র ত্যাগ করে মন্দিরের প্রসাদ গ্রহণ করে ভক্তরা আবার স্বাভাবিক জীবনে ফিরে আসেন।

অন্যান্য উৎসব
মন্দিরে প্রতিদিন নিত্যপূজা ছাড়াও শিবরাত্রি , হরিমান সংকীর্তন, মনুই রন্ধন প্রভৃতি উৎসব 
আয়োজিত হয় এবং ওই সময়ে ভক্তসমাগম হয় ।

নিকটবর্তী অন্যান্য স্থান
বাঁকাদহ রামেশ্বর মন্দিরের নিকটবর্তী অন্যান্য দর্শনীয় স্থান- বাঁকাদহ- জয়পুর সংলগ্ন জঙ্গল, বিষ্ণুপুর, গণগণি গ্র্যান্ড ক্যানিয়ন,  গড়বেতা সর্বমঙ্গলা মন্দির,  শিহড়, জয়রামবাটী প্রভৃতি ।

যোগাযোগ ব্যবস্থা
বাঁকাদহ রামেশ্বর মন্দিরের পাশেই ১৪ নম্বর জাতীয় সড়ক এবং অল্প দূরে বাঁকাদহ- বৈতল জেলা সড়ক অবস্থিত। অবস্থিত।  নিকটবর্তী রেলওয়ে স্টেশন পিয়ারডোবা এবং বিষ্ণুপুর জংশন ।

তথ্যসূত্র
১. বাঁকুড়ার কিছু শিবগাজন  সুখেন্দু হীরা । এই দেশ... অন্য ভাবনা... অন্য ভুবন। দৈনিক স্টেটসম্যান । পৃষ্ঠা ৬ , ৪ ই জুলাই ২০২২, কলকাতা।